81/713/ETY: Komission päätös, tehty 28 päivänä heinäkuuta 1981, luettelosta Brasilian liittotasavallan laitoksista, joista tuoreen naudanlihan ja kotieläiminä pidettävien kavioeläinten tuoreen lihan tuonti yhteisöön sallitaan



Virallinen lehti nro L 257 , 10/09/1981 s. 0028 - 0031

Suomenk. erityispainos Alue 3 Nide 13 s. 0229

Espanjank. erityispainos: Luku 03 Nide 23 s. 0066

Ruotsink. erityispainos Alue 3 Nide 13 s. 0229

Portugalink. erityispainos: Luku 03 Nide 23 s. 0066



KOMISSION PÄÄTÖS, tehty 28 päivänä heinäkuuta 1981, luettelosta Brasilian liittotasavallan laitoksista, joista tuoreen naudanlihan ja kotieläiminä pidettävien kavioeläinten tuoreen lihan tuonti yhteisöön sallitaan (81/713/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY () ja erityisesti sen 4 artiklan 1 kohdan ja 18 artiklan 1 kohdan a ja b alakohdan, sekä katsoo, että kolmansiin maihin sijoittautuneet laitokset voivat saada luvan viedä tuoretta lihaa yhteisöön ainoastaan, jos ne täyttävät edellä mainitussa neuvoston direktiivissä vahvistetut yleiset ja erityiset edellytykset, Brasilian liittotasavalta on toimittanut direktiivin 72/462/ETY 4 artiklan 3 kohdan mukaisesti luettelon laitoksista, jotka saavat viedä Euroopan talousyhteisöön, useissa näistä laitoksista, joissa on suoritettu paikalla tehtävä yhteisön tarkastus, on riittävä hygienian taso, ja ne voidaan siten hyväksyä mainitun direktiivin 4 artiklan 1 kohdan mukaisesti vahvistettuun alkuluetteloon laitoksista, joista tuoreen lihan tuonti voidaan sallia, Brasilian ehdottamien muiden laitosten tilanne on tutkittava uudelleen lisätietojen perusteella niiden hygienian tasosta ja kyvystä mukautua nopeasti yhteisön lainsäädäntöön, näille laitoksille voidaan antaa mahdollisuus jatkaa väliaikaisesti tuoreen lihan vientiä kyseiset laitokset hyväksyviin jäsenvaltioihin, jotta käynnissä oleva kauppa ei keskeytyisi äkillisesti, tämän vuoksi tämä päätös olisi otettava uudelleen tarkasteltavaksi ja tarvittaessa muutettava asiassa tehtyjen aloitteiden ja toteutuneiden parannusten mukaan, olisi palautettava mieleen, että tuoreen lihan tuontiin sovelletaan myös yhteisön muuta eläinlääkintäalan lainsäädäntöä erityisesti eläinten terveyden osalta, mukaan lukien Tanskaa, Irlantia ja Yhdistynyttä kuningaskuntaa koskevat erityissäännökset, tämän päätöksen liitteenä olevassa luettelossa mainituista laitoksista tulevan tuoreen lihan tuonnin edellytyksiin sovelletaan edelleen toisaalla annettuja säännöksiä ja perustamissopimuksen yleisiä määräyksiä; erityisesti tiettyjen kolmansista maista tulevien lihaluokkien kuten vähemmän kuin kolme kiloa painavien lihapalojen tai tiettyjen aineiden, joita yhteisön yhdenmukaistettu erityinen lainsäädäntö ei vielä koske, jäämiä sisältävän lihan tuontiin ja jälleenvientiin muihin jäsenvaltioihin sovelletaan edelleen tuojana olevan jäsenvaltion terveyttä koskevaa lainsäädäntöä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Sallitaan tuoreen naudanlihan ja kotieläiminä pidettävien kavioeläinten lihan tuonti yhteisöön liitteessä mainituista Brasilian liittotasavallan laitoksista. 2. Näistä laitoksista tulevaan tuontiin sovelletaan edelleen toisaalla annettuja yhteisön eläinlääkintäalan säännöksiä erityisesti siltä osin kuin on kyse eläinten terveydestä. 2 artikla 1. Jäsenvaltioiden on kiellettävä 1 kohdan 1 alakohdassa tarkoitetun tuoreen lihan tuonti muista kuin liitteessä mainituista laitoksista. 2. Tätä kieltoa sovelletaan kuitenkin vasta 1 päivästä toukokuuta 1982 laitoksiin, joita ei mainita liitteessä mutta jotka Brasilian viranomaiset ovat tunnustaneet ja joita ne ovat virallisesti ehdottaneet direktiivin 72/462/ETY 4 artiklan 3 kohdan mukaisesti 1 päivänä heinäkuuta 1981, jollei mainitun direktiivin 4 artiklan 1 kohdan mukaisesti päätetä toisin kyseisten laitosten osalta ennen 1 päivää toukokuuta 1982. Komissio toimittaa näiden laitosten luettelon tiedoksi jäsenvaltioille. 3 artikla Tämä päätös tulee voimaan 1 päivänä lokakuuta 1981. 4 artikla Tämä päätös otetaan uudelleen tarkasteltavaksi ja muutetaan mahdollisesti ennen 1 päivää maaliskuuta 1982. 5 artikla Tämä päätös on osoitettu kaikille jäsenvaltioille. Tehty Brysselissä 28 päivänä heinäkuuta 1981. Komission puolesta Puheenjohtaja Gaston THORN () EYVL N:o L 302, 31.12.1972, s 28 LIITE LAITOSLUETTELO I. NAUDANLIHA A. Teurastamot ja laikkaamot >TAULUKON PAIKKA> B. Teurastamot >TAULUKON PAIKKA> C. Leikkaamot >TAULUKON PAIKKA> II. HEVOSENLIHA Teurastamot ja leikkaamot >TAULUKON PAIKKA> III. KYLMÄVARASTOT >TAULUKON PAIKKA>